CELEX: 62009CN0031
Language: et
Date: 2009-01-26 00:00:00
Title: Kohtuasi C-31/09: Eelotsusetaotlus, mille esitas Fővárosi Bíróság (Ungari) 26. jaanuaril 2009 — Nawras Bolbol versus Bevándorlási és Állampolgársági Hivatal

4.4.2009   
            
            
               ET
            
            
               Euroopa Liidu Teataja
            
            
               C 82/15
            
         Eelotsusetaotlus, mille esitas Fővárosi Bíróság (Ungari) 26. jaanuaril 2009 — Nawras Bolbol versus Bevándorlási és Állampolgársági Hivatal
   (Kohtuasi C-31/09)
   (2009/C 82/28)
   Kohtumenetluse keel: ungari
   Eelotsusetaotluse esitanud kohus
   Fővárosi Bíróság
   Põhikohtuasja pooled
   
      Kaebuse esitaja: Nawras Bolbol
   
      Vastustaja: Bevándorlási és Állampolgársági Hivatal
   Eelotsuse küsimused
   Seoses nõukogu direktiivi 2004/83/EÜ (1) artikli 12 lõike 1 punktiga a:
   
               1.
            
            
               Kas tuleb asuda seisukohale, et isikul on ÜRO agentuuri kaitse ja abi juba ainuüksi seetõttu, et sellel isikul on õigus sellisele abile või kaitsele või on vajalik, et ta seda kaitset või abi tegelikult taotleks?
            
         
               2.
            
            
               Kas agentuuri abi või kaitse lakkamise toob endaga kaasa viibimine väljaspool agentuuri tegevusala, agentuuri tegevuse lõpetamine, selle agentuuri poolse kaitse või abi võimaluse lõppemine või võib selle kaasa tuua ka objektiivne takistus, mille tõttu isik, kellel on õigus kaitsele või abile, ei saa seda taotleda?
            
         
               3.
            
            
               Kas asjaolu, et isikul on õigus direktiivist tulenevatele hüvitistele, tingib isiku pagulasseisundi tunnustamise või ühe kahest direktiivi kohaldamisalasse kuuluvast kaitsevormist (pagulasseisund ja täiendava kaitse andmine) vastavalt liikmesriigi valikule või — kui see nii ei ole — ei tingi ühtegi nimetatud tagajärgedest automaatselt, vaid üksnes direktiivi isikulisesse kohaldamisalasse kuulumise?
            
         
      (1)  Nõukogu 29. aprilli 2004. aasta direktiiv 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta (ELT L 304, lk 12; ELT eriväljaanne 19/07, lk 96).